Pre nekih 17 godina postao sam alergičan na vazduh u Delhiju.
Moji lekari su mi rekli da je kapacitet mojih pluća
opao na 70%
i da me to ubija.
Uz pomoć IIT,
TERI i istraživanjima NASA-e,
otkrili smo da postoje tri
osnovne lisnate biljke,
obične lisnate biljke, uz pomoć kojih
možemo da uzgajamo svež vazduh
koji nam je potreban unutra da bismo bili zdravi.
Takođe smo ustanovili da možete
smanjiti potrebe za svežim vazduhom
u zgradi, dok održavate
standard kvaliteta vazduha u zatvorenom prostoru.
Te tri biljke su Areca palma,
Svekrvin jezik i Đavolji bršljan.
Botanički nazivi su pred vama.
Areca palma je biljka koja
uklanja CO2 i pretvara ga u kiseonik.
Potrebno nam je četiri biljke u visini ramena po jednoj osobi,
i kad se radi o negovanju,
treba da brišemo lišće
svakog dana u Delhiju i možda
jednom nedeljno u gradovima sa čistijim vazduhom.
Moramo je đubriti organskim đubrivom,
koje je sterilno, ili hidroponikom,
i iznositi napolje na svaka 3-4 meseca.
Druga biljka je Svekrvin jezik (sabljica),
što je isto uobičajena biljka,
mi je zovemo biljka za spavaću sobu,
jer prerađuje CO2 u kiseonik preko noći.
Potrebno nam je 6 biljaka, u visini struka, po osobi.
Treća je Đavolji bršljan,
koja je takođe rasprostranjena;
po mogućstvu uzgajana hidroponikom.
Ova biljka uklanja formaldehide
i ostale isparavajuće hemikalije.
Uz pomoć ove tri biljke
možete uzgajati sav svež vazduh koji vam je potreban.
Zapravo, mogli biste biti u flaši
sa poklopcem i uopšte ne biste umrli,
i ne bi vam bio potreban svež vazduh.
Isprobali smo ove biljke u našoj
zgradi u Delhiju, to je
zgrada od 17000 kvadrata, stara 20 godina.
Tu ima oko 1200 ovakvih biljaka za 300 ljudi.
Naše studije su pokazale da postoji
verovatnoća od 42% da se nivo kiseonika u krvi
poveća za 1% ako ostanete unutra,
u ovoj zgradi, 10 sati.
Indijska vlada je otkrila
i objavila studiju koja pokazuje
da je ovo najzdravija zgrada u Nju Delhiju.
Studija je pokazala i da je,
u poređenju sa drugim zgradama,
smanjena pojava
iritacije očiju za 52%,
respiratornih organa za 34%,
glavobolja za 24%,
oštećenja pluća za 12% i astme za 9%.
Ova studija je objavljenja 8. septembra 2008.
i dostupna je na sajtu indijske vlade.
Naše iskustvo pokazuje
neverovatan porast produktivnosti
za preko 20%, kad se koriste ove biljke.
Takođe i redukciju potreba za energijom u zgradama
za neverovatnih 15%, jer vam je potrebno manje svežeg vazduha.
Sada ponavljamo ovo u
zgradi od oko 600.000 kvadrata,
koja će imati 60.000 biljaka unutra.
Zašto je ovo važno?
Takođe je važno za okolinu,
jer se očekuje da
svetske potrebe za energijom porastu
za 30% u narednoj deceniji.
Zgrade trenutno troše
40% svetske energije,
a 60% svetske populacije
će živeti u zgradama u gradovima,
što je populacija od preko milion u narednih 15 godina.
Raste i preferencija za životom
i radom u klimatizovanim prostorima.
"Budi promena koju želiš da vidiš u svetu",
rekao je Mahatma Gandi.
Zahvaljujem vam na slušanju.
(aplauz)